als_Latn dik_Latn sag_Latn
Gjatë javës së kaluar u shfaqën në internet disa pamje të tabletit të ri Samsung-ut, Galaxy Tab 4 7.0, ndërsa tani po qarkullojnë edhe disa pamje të Samsung Galaxy Tab 4 10.1. Falë @evleaks ne kemi disa pamje të këtij tableti, i cili si duket nuk është se ndryshon shumë nga tabletët e tjerë të kompanisë Samsung.
Në ekranin e tabletit shfaqet një datë, E martë, 24 prill, që mund të tregojë kur pritet të prezantohet kjo pajisje. Por, sigurisht pa një konfirmim zyrtar nga kompania, është e vështirë të themi se kur mund të prezantohet linja e re e pajisjeve të Samsung-ut.
Linja e tabletëve Samsung Galaxy Tab 4 do të vijë me tri modele dhe madhësi të ndryshme, të cilat do të përfshijnë Samsung Galaxy Tab 4 7.0, Samsung Galaxy Tab 4 8.0 dhe Samsung Galaxy Tab 4 10.1.
(Herë të lexuara: 240)
als_Latn als_Latn als_Latn als_Latn